21/08/2014 | Administración LocalMunicipal
Fene
Secretaría
Aprobación do convenio de colaboración entre os concellos de Cabanas e Fene para a “Mellora de infraestructuras viarias de acceso ó polígono industrial de Vilar do Colo. Agrupación Cabanas - Fene”

O Pleno do Concello de Fene, na sesión ordinaria do 01.08.2014 acordou: PRIMEIRO.- Aprobar o “Convenio de colaboración entre os Concellos de Cabans e Fene para a “Mellora de infraestructuras viarias de acceso ó polígono industrial de Vilar do Colo. Agrupación Cabanas-Fene”, que se transcribe a continuación: En Cabanas e Fene a ------------------- de 2014. REUNIDOS Dunha parte, O Alcalde do Concello de Fene, D. Freddy Hernan Ibarrondo Arestin, con N. I. F.XXXXXXXXX, en nome e representación do referido concello. Doutra parte, O Alcalde do Concello de Cabanas, D. Sofio Teigell Tiburon, con N. I. F.XXXXXXXXX, en nome e representación do referido concello. Todos en nome e representación da Corporación Local correspondente, en virtude do artigo 21 da Lei 7/1985, do 2 de abril, reguladora das bases de réxime local (LRBRL) e o artigo 61 da Lei 5/1997, do 22 de xullo, reguladora da administración local de Galicia (LALGA). Os reunidos actúan no exercicio dos seus cargos e, na representación que ostentan, recoñécense capacidade para obrigarse nos termos do presente Convenio para a mellora de infraestructuras viarias de acceso ó polígono industrial de Vilar do Colo. O convenio realizase trala concesión de subvención ao abeiro da Orde do 16 de xuño de 2014 da Consellería de Economía e Industria pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, no marco do programa operativo Feder Galicia 2007-2013, e se procede á súa convocatoria para o ano 2014. EXPOÑEN Primeiro.- A Lei 7/1985, do 2 de abril, reguladora das Bases do Réxime Local (LRBRL), no seu artigo 25 establece que o Municipio, para a xestión dos seus intereses e no ámbito das súas competencias, pode promover actividades e prestar cantos servizos públicos contribúan a satisfacer as necesidades e aspiracións da comunidade veciñal nos termos do dito artigo. O artigo 80 da Lei 5/1997, do 22 de xullo, reguladora de Administración Local de Galicia (LALGA), regula que o municipio, para a xestión dos seus intereses e no ámbito das súas competencias, poderá promover toda clase de actividades e prestar todos os servizos públicos que contribúan a satisfacer as necesidades e aspiracións da comunidade de veciños. O municipio exercerá, en todo caso, competencias nos termos da lexislación do Estado e da Comunidade Autónoma. Segundo.- O artigo 15 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, establece a posibilidade da realización de actividades de carácter material, técnico ou de servizos da competencia dun concello por encomenda de xestión a outros concellos, cando existan razóns de eficacia ou cando non se posúan os medios técnicos idóneos para o seu desempeño. Terceiro.- A Constitución recolle no artigo 103 que a Administración debe actuar de acordo, entre outros, cos principios de eficacia e coordinación. Nesa liña, o actual escenario de crise económica que afecta tamén aos concellos obriga a impulsar medidas relativas á xestión eficaz e eficiente dos recursos dispoñibles, co obxecto de poder continuar prestando ou prestar novos servizos aos cidadáns en condicións de calidade que satisfagan as súas necesidades, sendo preciso minimizar custos e POTENCIAR SEMPRE QUE RESULTE POSIBLE A XESTIÓN COMPARTIDA das actuacións públicas. A prestación dos servizos, o seu fomento e a promoción das actividades esixe un elevado custo, tanto de instalación, adquisición como de funcionamento e xestión que fai necesaria a colaboración entre distintas administracións locais, coa finalidade de poder prestar aos veciños unha actividade e un servizo que na actualidade se considera imprescindible como medio de mellora nas relacións cos mesmos. Cuarto.- Por outra banda é necesario que as administracións públicas promovan actuacións tendentes a garantir a igualdade e a calidade de vida dos veciños, sendo preciso neste momento de acentuada crise económica realizar un exercicio de políticas públicas responsables coa actual situación, implantando fórmulas eficaces e eficientes de xestión pública e boas prácticas, reducindo custos que posibiliten o mantemento da prestación dos servizos que ata o de agora se viñan prestando de forma independente. Quinto.- Neste sentido, cómpre optimizar os recursos económicos das administracións locais mediante fórmulas innovadoras que permitan a devandita xestión compartida na prestación dos servizos públicos, de forma e maneira que o impacto da crise económica sexa menor e os resultados da posta en común dos recursos reduzan en parte a crítica situación económica dalgúns concellos. Sexto.- Tanto a LRBRL como a LALGA e a Lei 30/1992, do 26 de novembro, de Réxime Xurídico de Administracións Públicas e do Procedemento Administrativo Común, recollen ao longo do seu articulado o principio xeral de colaboración interadministrativa. Sétimo.- Na propia Orde de convocatoria determínase a posibilidade de formalizar a solicitude de axuda baixo a modalidade de agrupación de concellos, establecéndose no artigo 2 das Bases reguladoras que tales agrupacións poderán ser beneficiarias da subvención que, se é o caso, se conceda. A tal efecto, farase constar expresamente tanto na solicitude como na resolución de concesión, os compromisos de execución asumidos por cada un dos integrantes da agrupación, así como o importe de subvención que se vai aplicar por cada un deles, que terán igualmente a condición de beneficiarios. Deberá nomearse un representante ou apoderado único da agrupación con poderes bastantes para cumprir coas obrigas propias dos beneficiarios dunha subvención. Non poderá disolverse a agrupación ata que transcorra o prazo de prescrición previsto nos artigos 35 e 63 da Lei 9/2007, do 13 de xuño, de subvencións de Galicia. Oitavo.- Por todo o anterior, na actual situación de crise xa aludida, a xestión compartida de servizos configúranse como unha das posibles solucións para prestar ou continuar prestando determinados servizos públicos, polo que os concellos asinantes ACORDAN a XESTION COMPARTIDA do proxecto de “MELLORA DE INFRAESTRUCTURAS VIARIAS DE ACCESO Ó POLÍGONO INDUSTRIAL DE VILAR DO COLO. AGRUPACIÓN CABANAS-FENE”, redactado por Francisco Barea Paz, por un importe total de 178.517,25 €, mediante o presente convenio segundo as seguintes CLÁUSULAS Vista a Orde do 16 de xaneiro do 2014 da Consellería de Economía e Industria pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 Vista a Resolución do 17 de xuño de 2014, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 16 de xaneiro do 2014 da Consellería de Economía e Industria pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014. Vistas as Resolucións de Alcaldía de Cabanas e Fene có obxectivo de considerar o beneficio que supón a prestación e a realización conxunta de obras e servizos: minoración de costos de organización, medios e recursos. ACORDAN 1. Formar a efectos da dita Orde do 16 de xaneiro do 2014 da Consellería de Economía e Industria unha agrupación formada polos Concellos de Cabanas e Fene, concellos limítrofes, có fin de levar a cabo o proxecto conxunto “MELLORA DE INFRAESTRUCTURAS VIARIAS DE ACCESO Ó POLÍGONO INDUSTRIAL DE VILAR DO COLO. AGRUPACIÓN CABANAS-FENE”, sendo o ámbito territorial da actuación a dos municipios agrupados, de Cabanas e Fene.2. Aceptar as condicións de financiamento e demais requisitos establecidos na Orde do 16 de xaneiro de 2014 da Consellería de Economía e Industria, pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014.3. Que a xestión do proxecto sexa realizada polo concello de Cabanas, en representación da agrupación, que será a entidade promotora e incluirá todo o relacionado coa xestión do proxecto, aspectos materiais técnicos ou de servizo. Todo elo en base o artigo 15 da Lei 30/1992, do 26 de novembro, de Réxime Xurídico das Administracións Públicas.4. Comprometerse a manter a agrupación ata que transcorra o prazo de prescrición previsto nos artigos 35 e 63 da Ley 9/2007, do 13 de Xuño, de subvencións de Galicia.5. Establecer os compromisos de execución asumidos por cada membro da agrupación, así como o importe de subvención a aplicar por cada un deles, que terán igualmente a condición de beneficiarios en base o artigo 8.3 da Lei 9/2007. O Concello de Cabanas comprométese a aportar o 43,89% (78.350,87 euros) da parte económica e o Concello de Fene comprométese a aportar o 56,11% (100.166,38 euros) da parte económica. Tendo en conta a subvención concedida por importe de 169.591,39 euros, equivalente ao 95% do orzamento, correspondendo ao Concello de Cabanas 74.433,33 euros e ao Concello de Fene 95.158,06 euros, as aportacións municipais de cada Concello serán, de 3.917,54 euros o concello de Cabanas e de 5.008,32 € o concello de Fene.6. Comprometerse a execución da actividade segundo a porcentaxe da subvención.7. Comprometerse solidariamente cós demais concellos da agrupación á execución e aplicación solidaria da subvención solicitada.8. Designar a D. Germán Castrillón Permuy, Alcalde – Presidente do Concello de Cabanas, representante da agrupación con poder suficiente para cumprir con todas as obrigas que como beneficiario lle correspondan á agrupación para a xestión compartida entre os concellos de Cabanas e Fene, segundo os requisitos recollidos no artigo 8.3 da Lei 9/2007.9. Designar ao Concello de Cabanas, como órgano de contratación e ó cal se lle deberá efectura o pagamento da subvención. En todo, para iniciar o expediente de contratación, o concello de Fene deberá achegar o xustificante de retención de crédito da súa aportación para dita obra. A efectos de xustificación do investimento, previo ao pagamento da certificación final, o Concello de Fene ingresará na conta do Concello de Cabanas o importe total do investimento realizado no seu Concello, procedéndose á devolución do importe da subvención unha vez que sexa aboada pola Comunidade Autónoma.10. Cada participante asumirá as obrigas que como beneficiario, derivan da Orde do 16 de xaneiro de 2014, especialmente as correspondentes ao artigo 17.11. As discrepancias que xurdan na aplicación do convenio resolveranse por unha comisión de seguimento formada por dous representantes de cada concello. O convenio ten natureza administrativa e as cuestións litixiosas que xurdan na súa execución serán competencia da orde xurisdiccional contencioso-administrativa. Así o outorgan no lugar e data do encabezamento, subscribindo o presente convenio por triplicado exemplar. Asdo: D. Sofio Teigell Tiburon Asdo: D. Fernando Fabian Mesonero Llistuella” SEGUNDO.- Facultar ó alcalde do Concello de Fene para realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio. TERCEIRO.- Proceder á publicación do presente acordo, co contido do convenio, no Boletín Oficial da Provincia da Coruña. Fene, 4 de agosto de 2014 O alcalde Gumersindo Pedro Galego Feal